**Izvještaj o radu Udruge žena Pavenka za 2023.**

Tijekom 2023. godine Udruga Pavenka je potpisala sljedeće ugovore za provedbu projekata:

1. Institucionalna podrška- Ličko senjska županija- 2.650,00 EUR
2. Lokalni volonterski centar Brinje- Ministarstvo rada, mirovinskog sustava, obitelji i socijalne politike- 9.920,00 EUR
3. Mladi ruralni poduzetnik- Središnji državni ured za demografiju i mlade- 14.000,00 EUR
4. Vrijeme je za treću dob- Ministarstvo rada, mirovinskog sustava, obitelji i socijalne politike- 25.000,00 EUR

U 2023. godini bilo je zaposleno ukupno 22 osobe za provedbu navedenih projekata. 19 žena bilo je zaposleno u projektu Zaželi faza III, dok su dvije osobe bile zaposlene na elementu Upravljanje projektom i administracije. Jedna osoba je bila zaposlena na projektu prijevoz starijih osoba.

Projekti koji su provođeni bili su usmjereni na starije osobe. Projekt Zaželi je započeo sa radom 1. veljače i završio je 31. srpnja, ukupno trajanje je 6 mjeseci. U tom periodu bilo je zaposleno 19 gerontodomačica koje su obilazile krajnje korisnike.

Dana 1. lipnja 2023. godine potpisan je ugovor o dodjeli financijskih sredstava za trogodišnji projekt naziva „Vrijeme je za treću dob!“ kroz koji je zaposlena jedna osoba.

Udruga žena Pavenka je u rujnu 2023. godine predala prijavu za dobivanje Institucionalne podrške od strane Nacionalne zaklade za razvoj civilnog društva. U prosincu je stiglo odobrenje Institucionalne podrške u iznosu od 15.651,00 EUR. Navedeni projekt traje 3 godine te je na mjestu financijsko administrativne koordinatorice zaposlena jedna osoba, što doprinosi daljnjem razvoju Udruge.

U rujnu, također je izvršena prijava za otvoreni trajni poziv „Zaželi“, u sklopu ESF+ Programa „Učinkoviti ljudski potencijali 2021.- 2027.“ u ukupnom iznosu od 357.000,00 EUR bespovratnih sredstava.

Udruga žena Pavenka je u ožujku 2023. godine u hotelu Lika organizirala već tradicionalnu proslavu povodom Dana žena.

Tijekom 2023. godine Udruga je sudjelovala na manifestaciji Jesen u Lici, Eko etno Otočac te je izvršila prijavu na Cokljafest, no ista je zbog lošeg vremena otkazana.

Udruga žena je također organizirala dnevni izlet u Opatiju na Advent.

Kroz projekt „Vrijeme je za treću dob“ vrši se usluga prijevoza starijih osoba koju koristi više od 50 korisnika sa područja Općine Brinja potpuno besplatno, koji je ujedno i nastavio provoditi aktivnosti Projekta Brinje dostupno svima, gdje se prijevoz koristio potpuno besplatno unazad nekoliko godina. U sklopu projekta svi troškovi su podmireni sredstvima Ministarstva rada, mirovinskog sustava, obitelji i socijalne politike.

U lipnju 2023. godine potpisan je Ugovor o financijskoj podršci sa Ličko- senjskom županijom u iznosu od 2.650,00 EUR. Na projektu je bila zaposlena jedna osoba koja je radila na jačanju kapaciteta Udruge.